Ilmad läksid nii külmaks ja nüüd ma tahaks kangesti minna vaatama tarudesse, kas neil mett veel on või peab hakkama äkki suhkrut söötma, et nad ellu jääks. Juba mitmed päevad ainult joogivett toovad  sisse ja mõni üksik tuleb õietolmuga. Nektarit kindlasti pole. Homme saan ehk vaadata, mis seis on mu uuel perel, kas peaks äkki võtma mõnest teisest tarust kärge ja panema neile rutuga süüa. Võilillemett, kui üldse, tuleb õige vähe sel aastal. Aga kas teda üldse tuleb, on väga kahtlane. Järgmine nädal - esmaspäev, teisipäev - lubab ju külma ilma jätkumist.